**รายงานการประชุมสภาเทศบาลตำบลสันทราย**

**สมัยสามัญ สมัยที่ 4 ครั้งที่ 1 ประจำปี พ.ศ. 2565**

**วันที่ 19 ธันวาคม 2565 เวลา 09.30 น.**

**ณ ห้องประชุมสภาเทศบาลตำบลสันทราย**

**\*\*\*\*\*\*\*\*\*\*\*\*\*\*\***

**ผู้มาประชุม**

1. นายนัณฐกริช นวนพนัส ประธานสภาเทศบาลตำบลสันทราย
2. นายจรัญ สันทะบุตร รองประธานสภาเทศบาลตำบลสันทราย
3. นายเอนก มูลคำหล้า สมาชิกสภาเทศบาลตำบลสันทราย
4. นายอนุวัตร มะโนคำ สมาชิกสภาเทศบาลตำบลสันทราย
5. นางวิไล ชาวไชย สมาชิกสภาเทศบาลตำบลสันทราย
6. นางศรีนวล จันทาพูน สมาชิกสภาเทศบาลตำบลสันทราย
7. นางลัดดา ปรารมภ์ สมาชิกสภาเทศบาลตำบลสันทราย
8. นางสัณห์สินี คำหล้าทราย สมาชิกสภาเทศบาลตำบลสันทราย
9. นางอรพรรณ ปันปูนทราย สมาชิกสภาเทศบาลตำบลสันทราย

10. นายเฉลิม อรินต๊ะทราย สมาชิกสภาเทศบาลตำบลสันทราย

11. นายธนวัฒน์ พัวตระกูล สมาชิกสภาเทศบาลตำบลสันทราย

12. นางกนกรัฐ เหล่าสามารถ สมาชิกสภาเทศบาลตำบลสันทราย

13. นางจีรวรรณ อุดมครบ เลขานุการสภาเทศบาลตำบลสันทราย

**ผู้เข้าร่วมประชุม**

1. นายธนพล เมืองคำ นายกเทศมนตรีตำบลสันทราย
2. นางสุปราณี มาละดา รองนายกเทศมนตรีตำบลสันทราย
3. นายทนงศักดิ์ กิตยานุรักษ์ รองนายกเทศมนตรีตำบลสันทราย
4. นายสมบูรณ์ อรินต๊ะทราย ที่ปรึกษานายกเทศมนตรีตำบลสันทราย
5. นายเสกสรร เยาตาทราย เลขานุการนายกเทศมนตรีตำบลสันทราย
6. นางนนทรส อิ่นคำ หัวหน้าสำนักปลัดเทศบาล
7. นางกรณิศ จีมะวงษ์ ผู้อำนวยการกองคลัง
8. นายพฤหัส แก้วหล้า ผู้อำนวยการกองช่าง
9. นางสุพัส โชติ ผู้อำนวยการกองสาธารณสุขและสิ่งแวดล้อม

10. นางสาวทิชากร อรินต๊ะทราย หัวหน้าฝ่ายอำนวยการ

11. นางวนิดา จันทะบุตร หัวหน้าฝ่ายบริหารงานคลัง

12. นายชาญชัย กันทากาศ นิติกรชำนาญการ

|  |  |
| --- | --- |
| - เมื่อถึงกำหนดนัดประชุม (เวลา 09.30 น.) แล้ว นางจีรวรรณ อุดมครบ เลขานุการสภาเทศบาลตำบลสันทราย ได้ตรวจสอบรายชื่อสมาชิกสภาเทศบาลตำบลสันทราย ผู้มาประชุมที่ได้ลงชื่อไว้ เมื่อผู้มาประชุมครบองค์ประชุมแล้ว เลขานุการสภาเทศบาลตำบลสันทราย ได้กล่าวเชิญสมาชิกสภาเทศบาลตำบลสันทรายเข้าห้องประชุม และเชิญประธานสภาเทศบาลตำบลสันทราย กล่าวเปิดการประชุม  / นายนัณฐกริช... | |
| นายนัณฐกริช นวนพนัสประธานสภาเทศบาลฯ | - เมื่อที่ประชุมครบองค์ประชุมแล้ว กระผมขอเปิดการประชุมสภาเทศบาลตำบลสันทราย สมัยสามัญ สมัยที่ 4 ครั้งที่ 1 ประจำปี พ.ศ. 2565  ตามที่สภาเทศบาลตำบลสันทราย ในการประชุมสภาเทศบาลตำบล สันทราย สมัยสามัญ สมัยแรก ครั้งที่ 1 ประจำปี พ.ศ. 2565 เมื่อวันที่ 21 กุมภาพันธ์ 2565 ได้กำหนดการประชุมสภาเทศบาล สมัยสามัญ สมัยที่ 4 ประจำปี พ.ศ. ๒๕65 เริ่มตั้งแต่วันที่ 1 ธันวาคม 2565 เป็นต้นไป มีกำหนดไม่เกิน ๓๐ วัน นั้น  อาศัยอำนาจตามความในมาตรา 25 แห่งพระราชบัญญัติเทศบาล พ.ศ. 2496 จึงเรียกประชุมสภาเทศบาลตำบลสันทราย สมัยสามัญ สมัยที่ 4 ประจำปี พ.ศ. ๒๕65 ตั้งแต่วันที่ 1 - 30 ธันวาคม 2565  จึงประกาศให้ทราบโดยทั่วกัน  ประกาศ ณ วันที่ 25 พฤศจิกายน พ.ศ. 2565  ลงชื่อ นายนัณฐกริช นวนพนัส ประธานสภาเทศบาลตำบลสันทราย  และขอเข้าสู่ระเบียบวาระการประชุม ดังนี้ |
| **ระเบียบวาระที่ 1** | **เรื่องที่ประธานจะแจ้งต่อที่ประชุม** |
|  | - ไม่มี |
| **ระเบียบวาระที่ 2** | **เรื่องรับรองรายงานการประชุมสภาเทศบาลตำบลสันทราย สมัยวิสามัญ สมัยที่ 1 ครั้งที่ 1 ประจำปี พ.ศ. 2565 เมื่อวันที่ 28 กันยายน 2565** |
| นายนัณฐกริช นวนพนัสประธานสภาเทศบาลฯ | - ขอให้ที่ประชุมได้ตรวจสอบรายงานการประชุมเมื่อครั้งที่แล้ว และหากสมาชิกสภาฯ ท่านใด ต้องการแก้ไขหรือเปลี่ยนแปลงข้อความใด ขอได้โปรดนำแจ้งต่อที่ประชุม ขอเรียนเชิญครับ |
| ที่ประชุม | - ไม่มีการแก้ไขเปลี่ยนแปลง |
| นายนัณฐกริช นวนพนัส  ประธานสภาเทศบาลฯ | - สมาชิกสภาฯ ท่านใดต้องการแก้ไข หรือเปลี่ยนแปลงข้อความใดเพิ่มเติมอีกหรือไม่  - เมื่อไม่มีสมาชิกสภาฯ ท่านใดต้องการแก้ไขหรือเปลี่ยนแปลงข้อความใดแล้ว และไม่มีสมาชิกสภาฯ ท่านใดเห็นเป็นอย่างอื่น ทั้งนี้ ได้ตรวจสอบว่ามีสมาชิกสภาฯ อยู่ในที่ประชุมครบองค์ประชุมแล้ว จึงขอมติที่ประชุมในการรับรองรายงานการประชุมสภาเทศบาลตำบลสันทราย สมัยวิสามัญ สมัยที่ 1 ครั้งที่ 1 ประจำปี พ.ศ. 2565 เมื่อวันที่ 28 กันยายน 2565 โดยการยกมือขึ้นพ้นศีรษะ |
| **มติที่ประชุม** | **เห็นชอบ 12 เสียง ไม่เห็นชอบ - เสียง งดออกเสียง - เสียง** |
| **ระเบียบวาระที่ 3** | **เรื่องทบทวนรายงานการประชุมสภาเทศบาลตำบลสันทราย สมัยวิสามัญ สมัยที่ 1 ครั้งที่ 1 ประจำปี พ.ศ. 2565 เมื่อวันที่ 28 กันยายน 2565** |
| นายนัณฐกริช นวนพนัสประธานสภาเทศบาลฯ | - สมาชิกสภาฯ ท่านใด ต้องการทบทวนรายงานการประชุมเมื่อครั้งที่แล้ว ขอได้โปรดนำแจ้งต่อที่ประชุม... |
| ที่ประชุม | - ไม่มีการทบทวน |
| นายนัณฐกริช นวนพนัส  ประธานสภาเทศบาลฯ | - เมื่อไม่มีท่านใดต้องการทบทวนรายงานการประชุมแล้ว และไม่มีท่านใดเห็นเป็นอย่างอื่น จึงขอเข้าสู่ระเบียบวาระการประชุมถัดไป  / ระเบียบวาระที่ 4... |
| **ระเบียบวาระที่ 4** | **เรื่องที่เสนอใหม่** |
|  | **4.1 ญัตติรายงานผลการปฏิบัติงาน ประจำปีงบประมาณ พ.ศ. 2565 ตามนโยบายการบริหารงานของนายกเทศมนตรีตำบลสันทราย** |
| นายนัณฐกริช นวนพนัสประธานสภาเทศบาลฯ | - ด้วยนายกเทศมนตรีตำบลสันทราย ได้ยื่นญัตติรายงานผลการปฏิบัติงาน ประจำปีงบประมาณ พ.ศ. 2565 ตามนโยบายการบริหารงานของนายก เทศมนตรีตำบลสันทราย รายละเอียดตามเอกสารที่ได้แจกให้สมาชิกสภาเทศบาลทุกท่านแล้ว ขอให้นายกเทศมนตรีได้แถลงรายละเอียดให้สมาชิกสภาเทศบาลตำบลสันทราย ได้พิจารณาต่อไป ขอเรียนเชิญ... |
| นายธนพล เมืองคำ  นายกเทศมนตรีฯ | - เรียน ประธานสภาเทศบาลตำบลสันทราย  ข้าพเจ้าขอเสนอญัตติรายงานแสดงผลการปฏิบัติงาน ประจำปีงบประมาณ พ.ศ. 2565 ตามนโยบายที่ได้แถลงไว้ต่อสภาเทศบาลตำบลสันทรายของนายกเทศมนตรีตำบลสันทราย โดยมีหลักการและเหตุผล ดังนี้  **หลักการ**  ขอรายงานแสดงผลการปฏิบัติงาน ประจำปีงบประมาณ พ.ศ. 2565 ตามนโยบายที่ได้แถลงไว้ต่อสภาเทศบาลตำบลสันทราย ในการประชุมสภาเทศบาลตำบลสันทราย สมัยสามัญ สมัยแรก ครั้งที่ 1 ประจำปี พ.ศ. 2564 เมื่อวันที่ 11 พฤษภาคม 2564 ของนายธนพล เมืองคำ นายกเทศมนตรีตำบลสันทราย  **เหตุผล**  ด้วยพระราชบัญญัติเทศบาล พ.ศ. 2496 แก้ไขเพิ่มเติมโดยพระราช บัญญัติเทศบาล (ฉบับที่ 12) พ.ศ. 2546 มาตรา 48 ทศ วรรคห้า และวรรคหก กำหนดให้นายกเทศมนตรีจัดทำรายงานแสดงผลการปฏิบัติงานตามนโยบายที่ได้แถลงไว้ต่อสภาเทศบาลเป็นประจำทุกปี คำแถลงนโยบายของนายกเทศมนตรีและรายงานแสดงผลการปฏิบัติงานให้ประกาศไว้โดยเปิดเผยที่สำนักงานเทศบาลด้วย  ดังนั้น เพื่อให้การปฏิบัติเป็นไปตามพระราชบัญญัติเทศบาลฯ ดังกล่าวข้างต้น กระผมจึงขอรายงานแสดงผลการปฏิบัติงาน ประจำปีงบประมาณ พ.ศ. 2565 ตามนโยบายที่ได้แถลงไว้ต่อสภาเทศบาลตำบลสันทราย รายละเอียดปรากฏตามเอกสารที่แนบมาพร้อมนี้  ขอได้โปรดนำเสนอต่อที่ประชุมสภาเทศบาลตำบลสันทราย เพื่อพิจารณาต่อไป  รายงานแสดงผลการปฏิบัติงาน ประจำปีงบประมาณ พ.ศ. 2565 ตามนโยบายที่ได้แถลงไว้ต่อสภาเทศบาลตำบลสันทราย ของนายธนพล เมืองคำ นายกเทศมนตรีตำบลสันทราย  เรียน ประธานสภาเทศบาลและสมาชิกสภาเทศบาลตำบลสันทราย ทุกท่าน  ตามพระราชบัญญัติเทศบาล พ.ศ. 2496 แก้ไขเพิ่มเติมโดยพระราช บัญญัติเทศบาล (ฉบับที่ 12) พ.ศ. 2546 มาตรา 48 ทศ วรรคห้า และวรรคหก กำหนดให้ นายกเทศมนตรีต้องแถลงนโยบายต่อสภาเทศบาลก่อนเข้ารับหน้าที่ รวมทั้งให้จัดทำรายงานแสดงผลการปฏิบัติงานที่แถลงไว้ต่อสภาเทศบาลเป็น  / ประจำ...  ประจำทุกปี คำแถลงนโยบายของนายกเทศมนตรีและรายงานผลการปฏิบัติงานให้ประกาศไว้โดยเปิดเผยที่สำนักงานเทศบาลด้วย นั้น  ในการนี้ กระผม นายธนพล เมืองคำ นายกเทศมนตรีตำบลสันทราย ได้มีการแถลงนโยบายการบริหารงานต่อสภาเทศบาลตำบลสันทราย ในการประชุมสภาเทศบาลตำบลสันทราย สมัยสามัญ สมัยแรก ครั้งที่ 1 ประจำปี พ.ศ. 2564 เมื่อวันที่ 11 พฤษภาคม พ.ศ. 2564 จำนวน 6 นโยบาย ดังนี้  1. นโยบายด้านการเมือง การบริหาร  2. นโยบายด้านโครงสร้างพื้นฐาน  3. นโยบายด้านการศึกษา กีฬา ศาสนา และประเพณีวัฒนธรรม  4. นโยบายด้านเศรษฐกิจและการท่องเที่ยว  5. นโยบายด้านคุณภาพชีวิต ด้านสังคมและความปลอดภัย  6. นโยบายด้านสาธารณสุขและด้านสิ่งแวดล้อม  เพื่อให้การปฏิบัติเป็นไปตามมาตรา 48 ทศ แห่งพระราชบัญญัติดังกล่าว กระผมจึงขอรายงานแสดงผลการปฏิบัติงาน ประจำปีงบประมาณ พ.ศ. 2565 ตามนโยบายที่ได้แถลงไว้ต่อสภาเทศบาลตำบลสันทราย ดังต่อไปนี้  **1. นโยบายด้านการเมือง การบริหาร ผลการดำเนินการมีดังนี้**   |  |  |  |  | | --- | --- | --- | --- | | **ที่** | **โครงการ/กิจกรรม** | **งบประมาณตั้งไว้ (บาท)** | **เบิกจ่าย**  **(บาท)** | | 1 | จ้างสถาบันการศึกษาเพื่อสำรวจความพึงพอใจของผู้รับบริการของเทศบาลตำบล สันทราย | 12,000 | 11,000 | | 2 | โครงการอบรมผู้บริหารเทศบาล สมาชิกสภาเทศบาล พนักงานเทศบาล ลูกจ้าง ประจำ และพนักงานจ้าง | 190,000 | 166,140 | | 3 | อุดหนุนโครงการขอรับเงินอุดหนุนจากองค์กรปกครองส่วนท้องถิ่น เพื่อเป็นค่าใช้จ่ายในการจัดงานรัฐพิธี งานประเพณีท้องถิ่น และวันสำคัญต่าง ๆ ประจำปีงบประมาณ พ.ศ. 2565 ให้แก่ ที่ทำการปกครองอำเภอแม่จัน | 40,000 | 38,746 | | 4 | โครงการจัดทำแผนพัฒนาท้องถิ่น | 15,000 | 8,208 | | 5 | โครงการเทศบาลพบประชาชน | 30,000 | 15,800 | | 6 | โครงการก่อสร้างอาคารอเนกประสงค์ หมู่ที่ 1 บ้านสันทราย | 646,000 | 588,888 | | 7 | โครงการติดตั้งเสียงตามสาย หมู่ที่ 8 บ้านโพธนาราม | 272,300 | อยู่ระหว่างจัดซื้อจัดจ้าง | |  | **รวมงบประมาณทั้งสิ้น** | **1,205,300** | **828,782** |   / 2. นโยบาย...  **2. นโยบายด้านโครงสร้างพื้นฐาน ผลการปฏิบัติงานมีดังนี้**   |  |  |  |  | | --- | --- | --- | --- | | **ที่** | **โครงการ/กิจกรรม** | **งบประมาณตั้งไว้ (บาท)** | **เบิกจ่าย**  **(บาท)** | | 1 | โครงการก่อสร้างท่อระบายน้ำ คสล. พร้อมบ่อพัก คสล. หมู่ที่ 4 บ้านเด่น | 459,000 | 440,000 | | 2 | โครงการก่อสร้างรางระบายน้ำรูปตัวยู พร้อมวางท่อ คสล. และก่อสร้างบ่อพัก คสล. หมู่ที่ 7 บ้านดง | 425,000 | 425,000 | | 3 | โครงการก่อสร้างราวกันตก หมู่ที่ 8 บ้านโพธนาราม | 47,000 | 47,000 | | 4 | โครงการก่อสร้างราวกันตก หมู่ที่ 8 บ้านโพธนาราม บริเวณข้างอาคารกองทุนหมู่บ้าน | 62,000 | 62,000 | | 5 | โครงการขยายผิวจราจร หมู่ที่ 8 บ้านโพธนาราม จำนวน 7 จุด | 50,500 | 50,500 | | 6 | โครงการจ้างเหมาปรับปรุงและบำรุง รักษาถนน ตรอก ซอย ทางระบายน้ำ ท่อระบายน้ำ สะพาน พนังกั้นดินพัง และไหล่ทางที่ชำรุดเสียหาย และอื่นๆ ในเขตเทศบาล | 100,000 | 78,000 | | 7 | โครงการปรับปรุงไหล่ทางผิวถนนคอนกรีตด้วยแอสฟัลท์ติกคอนกรีต รหัสสายทาง ชร.ถ 47-007 จากสายบ้านเด่น หมู่ที่ 4 ถึงสายบ้านหนองอ้อ ตำบลป่าซาง | 384,600 | 384,000  (เงินสะสม) | | 8 | โครงการก่อสร้างถนน คสล. หมู่ที่ 1 บ้านสันทราย ซอยสวนยางพารา | 330,000 | 327,000  (เงินสะสม) | | 9 | โครงการขุดลอกลำเหมือง หมู่ที่ 2  บ้านจอมจันทร์ บริเวณหน้าฝายน้ำล้น | 44,000 | 44,000  (เงินสะสม) | | 10 | โครงการขุดลอกลำเหมือง หมู่ที่ 1  บ้านสันทราย จำนวน 2 จุด | 26,000 | 26,000  (เงินสะสม) | | 11 | โครงการขุดลอกลำเหมือง หมู่ที่ 1  บ้านสันทราย บริเวณหน้าบ้านนายอนันต์การยาง ถึงหน้าบ้านนายนวล จ๋อมคำ | 14,000 | 14,000  (เงินสะสม) | | 12 | โครงการขุดลอกลำเหมือง หมู่ที่ 7  บ้านดง บริเวณอาคารอเนกประสงค์ | 61,900 | 61,900  (เงินสะสม) |   / ที่...   |  |  |  |  | | --- | --- | --- | --- | | **ที่** | **โครงการ/กิจกรรม** | **งบประมาณตั้งไว้ (บาท)** | **เบิกจ่าย**  **(บาท)** | | 13 | จัดซื้อรถบรรทุก 6 ล้อ แบบเปิดข้าง เทท้าย พร้อมติดตั้งชุดเครนไฮดรอลิค พร้อมกระเช้าซ่อมไฟฟ้า | 2,500,000 | อยู่ระหว่างดำเนินการจัดซื้อ | | 14 | โครงการปรับปรุงไหล่ทางผิวถนนคอนกรีตด้วยแอสฟัลท์ติกคอนกรีต รหัสสายทาง ชร.ถ 47-015 จากสายบ้านโพธนาราม หมู่ที่ 8 ถึงสายบ้านหนองอ้อ ตำบลป่าซาง | 584,800 | 583,800  อยู่ระหว่างดำเนินการ  (เงินสะสม) | | 15 | โครงการก่อสร้างรางระบายน้ำ คสล. รูปตัวยู หมู่ที่ 4 บ้านเด่น | 145,000 | อยู่ระหว่างดำเนินการจัดจ้าง  (เงินสะสม) | |  | **รวมงบประมาณทั้งสิ้น** | **5,233,800** | **2,543,200** |   **3. นโยบายด้านการศึกษา กีฬา ศาสนา และประเพณีวัฒนธรรมผลการปฏิบัติงานมีดังนี้**   | **ที่** | **โครงการ/กิจกรรม** | **งบประมาณตั้งไว้ (บาท)** | **เบิกจ่าย**  **(บาท)** | | --- | --- | --- | --- | | 1 | โครงการจัดซื้ออาหารเสริม (นม) สำหรับเด็กอนุบาลและเด็กนักเรียน  ป.1-ป.6 โรงเรียนสันทราย (พรหมณีวิทยา) | 249,106 | 240,309.78 | | 2 | อุดหนุนโครงการอาหารกลางวัน ให้แก่ โรงเรียนสันทราย (พรหมณีวิทยา) | 546,000 | 537,600 | | 3 | โครงการพัฒนาเด็กในสถานศึกษา | 15,000 | 15,000 | | 4 | โครงการเสริมสร้างวัฒนธรรมประชาธิปไตยในโรงเรียน | 10,000 | 9,830 | | 5 | จัดซื้อหนังสือพิมพ์สำหรับที่อ่านหนังสือพิมพ์ประจำหมู่บ้าน | 15,000 | 14,600 | | 6 | อุดหนุนโครงการเข้าค่ายวงโยธวาทิต ให้แก่ โรงเรียนสันทราย (พรหมณีวิทยา) | 50,000 | 50,000 | | 7 | อุดหนุนโครงการพัฒนาคุณภาพผู้เรียนตามมาตรฐานการศึกษาขั้นพื้นฐาน ให้แก่ โรงเรียนสันทราย (พรหมณีวิทยา) | 50,000 | 50,000 | | 8 | โครงการแข่งขันฟุตบอลเยาวชน | 50,000 | 32,600  /ที่... |  |  |  |  |  | | --- | --- | --- | --- | | **ที่** | **โครงการ/กิจกรรม** | **งบประมาณตั้งไว้ (บาท)** | **เบิกจ่าย**  **(บาท)** | | 9 | โครงการหล่อเทียนและถวายเทียนเข้าพรรษา ประจำปี พ.ศ. 2565 | 20,000 | 19,506 | | 10 | โครงการอนุรักษ์ศิลปะและภูมิปัญญาท้องถิ่น | 30,000 | 9,430 | | 11 | อุดหนุนโครงการสืบสานประเพณีนมัสการและสรงน้ำพระธาตุดอยตุง ประจำปี พ.ศ. 2565 ให้แก่ สำนักงานวัฒนธรรมจังหวัดเชียงราย | 10,000 | 10,000 | | 12 | อุดหนุนกิจการสภาวัฒนธรรมตำบล สันทราย ให้แก่ สภาวัฒนธรรมตำบลสันทราย ดังนี้  - โครงการสรงน้ำพระธาตุประจำปี  - โครงการจัดงานประเพณีถวายทานสลากภัต  - โครงการเข้าพรรษาหันหน้าเข้าวัดทำบุญตักบาตร สวดกัมมัฏฐานเจริญภาวนา | 25,000  10,000  30,000 | 25,000  10,000  30,000 | | 13 | อุดหนุนโครงการจัดงานประเพณีลอยกระทง (ยี่เป็ง) ประจำปี 2564 ให้แก่ คณะกรรมการหมู่บ้าน หมู่ที่ 1 ,2, 4,7,8 หมู่บ้านละ 7,000.- บาท | 35,000 | 35,000 | | 14 | อุดหนุนโครงการจัดงานประเพณีสงกรานต์ (รดน้ำดำหัวผู้สูงอายุ) ประจำปี พ.ศ. 2565 ให้แก่  คณะกรรมการหมู่บ้าน หมู่ที่ 1  บ้านสันทราย | 11,000 | 11,000 | | 15 | อุดหนุนโครงการจัดงานประเพณีสงกรานต์ (รดน้ำดำหัวผู้สูงอายุ) ประจำปี พ.ศ. 2565 ให้แก่ คณะกรรมการหมู่บ้าน หมู่ที่ 2  บ้านจอมจันทร์ | 6,000 | 6,000 | | 16 | อุดหนุนโครงการจัดงานประเพณีสงกรานต์ (รดน้ำดำหัวผู้สูงอายุ) ประจำปี พ.ศ. 2565 ให้แก่ คณะ กรรมการหมู่บ้าน หมู่ที่ 4 บ้านเด่น | 8,500 | 8,500 |   / ที่...   |  |  |  |  | | --- | --- | --- | --- | | **ที่** | **โครงการ/กิจกรรม** | **งบประมาณตั้งไว้ (บาท)** | **เบิกจ่าย**  **(บาท)** | | 17 | อุดหนุนโครงการจัดงานประเพณีสงกรานต์ (รดน้ำดำหัวผู้สูงอายุ) ประจำปี พ.ศ. 2565 ให้แก่ คณะกรรมการหมู่บ้าน หมู่ที่ 8  บ้านโพธนาราม | 8,500 | 8,500 | |  | **รวมงบประมาณทั้งสิ้น** | **1,179,106** | **1,122,875.78** |   **4. นโยบายด้านเศรษฐกิจและการท่องเที่ยว ผลการปฏิบัติงานมีดังนี้**   | **ที่** | **โครงการ/กิจกรรม** | **งบประมาณตั้งไว้ (บาท)** | **เบิกจ่าย**  **(บาท)** | | --- | --- | --- | --- | | 1 | โครงการจัดงานของดีอำเภอแม่จัน ครั้งที่ 7 | 25,000 | 23,600 | | 2 | โครงการส่งเสริมอาชีพให้แก่ประชาชนและกลุ่มต่าง ๆ | 20,000 | 8,567 | | 3 | อุดหนุนโครงการอบรมทำน้ำพริกกากหมู ให้แก่ กลุ่มพัฒนาสตรี หมู่ที่ 1 บ้านสันทราย | 5,000 | 5,000 | | 4 | อุดหนุนโครงการส่งเสริมอาชีพการทำแคบหมู ให้แก่ กลุ่มพัฒนาสตรี หมู่ที่ 2 บ้านจอมจันทร์ | 5,000 | 5,000 | | 5 | อุดหนุนโครงการส่งเสริมอาชีพการทำไส้อั่วสมุนไพร ให้แก่ กลุ่มพัฒนาสตรี หมู่ที่ 4 บ้านเด่น | 5,000 | 5,000 | | 6 | อุดหนุนโครงการส่งเสริมอาชีพการทำปลาทอดสมุนไพร ให้แก่ กลุ่มพัฒนาสตรี หมู่ที่ 7 บ้านดง | 5,000 | 5,000 | | 7 | อุดหนุนโครงการอบรมส่งเสริมอาชีพทำน้ำยาล้างจานและสบู่สมุนไพร ให้แก่ กลุ่มพัฒนาสตรี หมู่ที่ 8  บ้านโพธนาราม | 5,000 | 5,000 | | 8 | โครงการส่งเสริมสนับสนุนการดำเนินงานตามหลักปรัชญาเศรษฐกิจพอเพียง | 10,000 | 7,600 | |  | **รวมงบประมาณทั้งสิ้น** | **80,000** | **64,767** |   / 5. นโยบาย...  **5. นโยบายด้านคุณภาพชีวิต ด้านสังคม และความปลอดภัย ผลการปฏิบัติงาน มีดังนี้**   | **ที่** | **โครงการ/กิจกรรม** | **งบประมาณตั้งไว้ (บาท)** | **เบิกจ่าย**  **(บาท)** | | --- | --- | --- | --- | | 1 | เบี้ยยังชีพผู้สูงอายุ | 5,155,200 | 4,835,900 | | 2 | เบี้ยยังชีพผู้พิการ | 969,600 | 901,400 | | 3 | เบี้ยยังชีพผู้ป่วยเอดส์ | 90,000 | 48,800 | | 4 | เงินสำรองจ่าย เพื่อการป้องกันและบรรเทาความเดือดร้อนของประชาชนที่เกิดจากสาธารณภัยต่าง ๆ | 284,601 | 239,455 | | 5 | โครงการป้องกันและลดอุบัติเหตุทางถนนในช่วงเทศกาลสำคัญ | 5,000 | 5,000 | | 6 | โครงการฝึกซ้อมแผนป้องกันและบรรเทาสาธารณภัย | 10,000 | 10,000 | | 7 | โครงการส่งเสริมให้ความรู้เกี่ยวกับภัยพิบัติต่าง ๆแก่ประชาชน | 10,000 | 2,150 | | 8 | โครงการติดตั้งกล้องโทรทัศน์วงจรปิด CCTV หมู่ที่ 2 บ้านจอมจันทร์ | 459,833 | 459,827.15 | | 9 | โครงการช่วยเหลือประชาชนด้านการส่งเสริมและพัฒนาคุณภาพชีวิตตามอำนาจหน้าที่ | 30,000 | 30,000 | | 10 | โครงการป้องกันและแก้ไขปัญหา ยาเสพติด | 15,000 | 12,600 | | 11 | โครงการสนับสนุนกิจกรรมผู้ป่วยเอดส์ | 10,000 | 6,540 | | 12 | โครงการสนับสนุนกิจกรรมโรงเรียนข่วงผญ๋า (ผู้สูงอายุ) เทศบาลตำบล สันทราย | 50,000 | 24,391.35 | | 13 | อุดหนุนโครงการเพิ่มประสิทธิภาพสถานที่กลางเพื่อเป็นศูนย์ปฏิบัติการร่วมในการช่วยเหลือประชาชนขององค์กรปกครองส่วนท้องถิ่นระดับอำเภอ (อำเภอแม่จัน) ให้แก่ เทศบาลตำบลแม่ไร่ | 20,000 | 20,000 | | 14 | อุดหนุนโครงการสนับสนุนภารกิจของกิ่งกาชาดอำเภอแม่จัน ประจำปี พ.ศ. 2565 ให้แก่ กิ่งกาชาดอำเภอแม่จัน | 15,000 | 15,000 |   / ที่...   |  |  |  |  | | --- | --- | --- | --- | | **ที่** | **โครงการ/กิจกรรม** | **งบประมาณตั้งไว้ (บาท)** | **เบิกจ่าย**  **(บาท)** | | 15 | อุดหนุนโครงการส่งเสริมสนับสนุนการจัดกิจกรรมในการพัฒนาบทบาทและพัฒนาศักยภาพสตรีและเครือข่ายสตรีอำเภอแม่จัน ให้แก่ คณะกรรมการพัฒนาสตรีอำเภอ แม่จัน | 20,000 | 20,000 | |  | **รวมงบประมาณทั้งสิ้น** | **7,144,234** | **6,631,063.50** |   **6. นโยบายด้านสาธารณสุขและด้านสิ่งแวดล้อม ผลการปฏิบัติงาน มีดังนี้**   | **ที่** | **โครงการ/กิจกรรม** | **งบประมาณตั้งไว้ (บาท)** | **เบิกจ่าย**  **(บาท)** | | --- | --- | --- | --- | | 1 | เงินสมทบกองทุนหลักประกันสุขภาพระดับท้องถิ่นหรือพื้นที่เทศบาลตำบลสันทราย | 80,000 | 60,000 | | 2 | โครงการบริหารจัดการฌาปนสถานเทศบาลตำบลสันทราย | 40,000 | 22,900 | | 3 | โครงการป้องกันและควบคุมโรคติดเชื้อไวรัสโคโรนา 2019 (COVID-19) | 40,000 | 29,095 | | 4 | โครงการป้องกันและควบคุมโรคในชุมชน | 45,000 | 37,004 | | 5 | โครงการป้องกันและควบคุมโรคพิษสุนัขบ้า | 30,000 | 17,500 | | 6 | โครงการส่งเสริมการบริหารจัดการขยะมูลฝอยชุมชน “จังหวัดสะอาด” | 30,000 | 23,375 | | 7 | อุดหนุนสำหรับการดำเนินงานตามแนวทางโครงการพระราชดำริด้านสาธารณสุข ให้แก่คณะกรรมการหมู่บ้าน หมู่ที่ 1 ,2,4,7,8 หมู่บ้านละ 20,000.- บาท | 100,000 | 100,000 | | 8 | โครงการจัดกิจกรรมโครงการเฉลิมพระเกียรติและสนับสนุนโครงการอันเนื่องมาจากพระราชดำริ | 10,000 | 4,120 | |  | **รวมงบประมาณทั้งสิ้น** | **375,000** | **293,994** |   โครงการที่ได้ดำเนินการตามนโยบายทั้ง 6 ด้าน ในปีงบประมาณ พ.ศ. 2565 จำนวนทั้งสิ้น 70 โครงการ งบประมาณตั้งไว้ จำนวน 15,217,440.- บาท งบประมาณที่ดำเนินการจำนวนทั้งสิ้น 11,484,682.28 บาท  / ท้ายนี้...  ท้ายนี้ กระผม ในฐานะคณะผู้บริหารเทศบาลตำบลสันทราย ขอขอบคุณทุกท่านที่ได้มีส่วนร่วมในการสนับสนุนและส่งเสริมการปฏิบัติงาน ส่งผลให้การดำเนินงานประสบผลสำเร็จด้วยดีตลอดมา และจะมุ่งมั่นพัฒนาเทศบาลตำบล สันทราย ให้มีศักยภาพ นำไปสู่ชุมชนที่น่าอยู่อย่างยั่งยืนตลอดไป  ลงชื่อ นายธนพล เมืองคำ นายกเทศมนตรีตำบลสันทราย |
| นายนัณฐกริช นวนพนัสประธานสภาเทศบาลฯ | - ที่ประชุมท่านใดต้องการสอบถาม หรืออภิปราย ขอเรียนเชิญ... |
| ที่ประชุม | - ไม่มีการอภิปราย |
| นายนัณฐกริช นวนพนัสประธานสภาเทศบาลฯ | - ถ้าไม่มีท่านใดสอบถาม อภิปราย หรือเห็นเป็นอย่างอื่น จึงขอเข้าสู่ระเบียบวาระต่อไป |
|  | **4.2 ญัตติขออนุมัติทำกิจการนอกเขต เพื่อดำเนินโครงการก่อสร้างถนน คสล. หมู่ที่ 8 บ้านโพธนาราม ซอย 5** |
| นายนัณฐกริช นวนพนัสประธานสภาเทศบาลฯ | - ด้วยนายกเทศมนตรีตำบลสันทราย ได้ยื่นญัตติขออนุมัติทำกิจการนอกเขต เพื่อดำเนินโครงการก่อสร้างถนน คสล. หมู่ที่ 8 บ้านโพธนาราม ซอย 5 รายละเอียดตามเอกสารที่ได้แจกให้สมาชิกสภาเทศบาลทุกท่านแล้ว ขอให้นายกเทศมนตรีได้แถลงรายละเอียดให้สมาชิกสภาเทศบาลตำบลสันทราย ได้พิจารณาต่อไป ขอเรียนเชิญ... |
| นายธนพล เมืองคำ  นายกเทศมนตรีฯ | - เรียน ประธานสภาเทศบาลตำบลสันทราย  ข้าพเจ้า ขอเสนอญัตติ ขออนุมัติทำกิจการนอกเขต เพื่อดำเนินโครงการก่อสร้างถนน คสล. หมู่ที่ 8 บ้านโพธนาราม ซอย 5 โดยมีหลักการและเหตุผล ดังนี้  **หลักการ**  ขออนุมัติทำกิจการนอกเขต เพื่อดำเนินโครงการก่อสร้างถนน คสล. หมู่ที่ 8 บ้านโพธนาราม ซอย 5 ขนาดกว้าง 3.50 เมตร ยาว 200 เมตร หนา 0.15 เมตร หรือรวมพื้นที่ในการเทคอนกรีตไม่น้อยกว่า 700 ตารางเมตร (ตามแบบมาตรฐานในการก่อสร้างสำหรับ อปท.ของเทศบาลนครเชียงราย เลขที่ E003/2562) งบประมาณจำนวน 404,500.-บาท (สี่แสนสี่พันห้าร้อยบาทถ้วน)  **เหตุผล**  ตามที่เทศบาลตำบลสันทราย ได้ตั้งงบประมาณรายจ่าย ประจำปีงบประมาณ พ.ศ.2566 แผนงานอุตสาหกรรมและการโยธา งานก่อสร้าง งบลงทุน หมวดค่าที่ดินและสิ่งก่อสร้าง ประเภทค่าก่อสร้างสิ่งสาธารณูปการ โครงการก่อสร้างถนน คสล. หมู่ที่ 8 บ้านโพธนาราม ซอย 5 งบประมาณจำนวน 404,500.-บาท นั้น  เนื่องจากผู้ได้รับประโยชน์จากโครงการก่อสร้างถนน คสล.หมู่ที่ 8 บ้านโพธนาราม ซอย 5 เป็นเกษตรกรในเขตเทศบาลตำบลสันทราย ซึ่งมีพื้นที่ทางการเกษตรอยู่ในเขตองค์การบริหารส่วนตำบลสันทราย ดังนั้น เทศบาลตำบล สันทราย จึงมีความจำเป็นต้องทำกิจการนอกเขต ซึ่งตามพระราชบัญญัติเทศบาล  / พ.ศ. 2496 ...  พ.ศ. 2496 แก้ไขเพิ่มเติม (ฉบับที่ 6) พ.ศ. 2511 มาตรา 57 ทวิ กำหนดว่า เทศบาลอาจทำกิจการนอกเขต เมื่อ  (1) การนั้นจำเป็นต้องทำและเป็นการที่เกี่ยวเนื่องกับกิจการที่ดำเนินการตามอำนาจหน้าที่อยู่ภายในเขตของตน  (2) ได้รับความยินยอมจากสภาเทศบาล คณะกรรมการสุขาภิบาล สภาจังหวัด หรือสภาตำบลแห่งท้องถิ่นที่เกี่ยวข้อง และ  (3) ได้รับอนุมัติจากรัฐมนตรีว่าการกระทรวงมหาดไทย  เพื่อให้การปฏิบัติเป็นไปตามพระราชบัญญัติเทศบาลฯ จึงเห็นควรดำเนินการขอความเห็นชอบการทำกิจการนอกเขตโครงการก่อสร้างถนน คสล. หมู่ที่ 8 บ้านโพธนาราม ซอย 5 ตำบลสันทราย อำเภอแม่จัน จังหวัดเชียงราย จากสภาเทศบาลตำบลสันทราย  ขอได้โปรดนำเสนอต่อที่ประชุมสภาเทศบาลตำบลสันทราย เพื่อพิจารณาต่อไป |
| นายนัณฐกริช นวนพนัสประธานสภาเทศบาลฯ | - ที่ประชุมท่านใดต้องการสอบถาม หรืออภิปราย ขอเรียนเชิญ... |
| นางจีรวรรณ อุดมครบ  เลขานุการสภาเทศบาลฯ | - ตามพระราชบัญญัติเทศบาล พ.ศ.2496 และที่แก้ไขเพิ่มเติม มาตรา 57 ทวิ (3) รัฐมนตรีว่าการกระทรวงมหาดไทย ได้มอบอำนาจให้ผู้ว่าราชการจังหวัดเป็นผู้อนุมัติการทำกิจการนอกเขต |
| นายธนพล เมืองคำ  นายกเทศมนตรีฯ | - ขอนำเรียนว่าการขออนุมัติทำกิจการนอกเขตนั้น มีหลายขั้นตอนซึ่งต้องใช้เวลาพอสมควร ดังนั้น จึงต้องขอความเห็นชอบต่อสภาเทศบาลตำบลสันทรายตั้งแต่เนิ่นๆ ในวันนี้ แล้วส่งเรื่องให้องค์การบริหารส่วนตำบลสันทรายพิจารณาให้ความยินยอม และส่งเรื่องให้ผู้ว่าราชการจังหวัดเชียงรายพิจารณาอนุมัติต่อไป |
| นายนัณฐกริช นวนพนัสประธานสภาเทศบาลฯ | - ที่ประชุมท่านใดต้องการสอบถาม หรืออภิปรายเพิ่มเติม ขอเรียนเชิญ...  - เมื่อไม่มีท่านใดประสงค์จะอภิปรายหรือซักถามเพิ่มเติมแล้ว และไม่มีท่านใดเห็นเป็นอย่างอื่น ทั้งนี้ ได้ตรวจสอบว่ามีสมาชิกสภาเทศบาลตำบลสันทรายอยู่ในที่ประชุมครบองค์ประชุมแล้ว จึงขอมติที่ประชุมพิจารณาว่าจะอนุมัติให้ทำกิจการนอกเขต เพื่อดำเนินโครงการก่อสร้างถนน คสล. หมู่ที่ 8 บ้านโพธนาราม ซอย 5 ตามที่นายกเทศมนตรีฯ เสนอหรือไม่ โดยการยกมือขึ้นพ้นศีรษะ |
| **มติที่ประชุม** | **เห็นชอบ 12 เสียง ไม่เห็นชอบ - เสียง งดออกเสียง - เสียง** |
|  | **4.3 ญัตติการพิจารณามอบหมายสมาชิกสภาเทศบาลตำบลสันทราย เพื่อเป็นคณะกรรมการบริหารกองทุนหลักประกันสุขภาพในระดับท้องถิ่นหรือพื้นที่เทศบาลตำบลสันทราย** |
| นายนัณฐกริช นวนพนัสประธานสภาเทศบาลฯ | - ด้วยนายกเทศมนตรีตำบลสันทราย ได้ยื่นญัตติการพิจารณามอบหมายสมาชิกสภาเทศบาลตำบลสันทราย เพื่อเป็นคณะกรรมการบริหารกองทุนหลักประกันสุขภาพในระดับท้องถิ่นหรือพื้นที่เทศบาลตำบลสันทราย รายละเอียดตามเอกสารที่ได้แจกให้สมาชิกสภาเทศบาลทุกท่านแล้ว ขอให้นายกเทศมนตรีได้แถลงรายละเอียดให้สมาชิกสภาเทศบาลตำบลสันทราย ได้พิจารณาต่อไป ขอเรียนเชิญ...  / นายธนพล... |
| นายธนพล เมืองคำ  นายกเทศมนตรีฯ | - เรียน ประธานสภาเทศบาลตำบลสันทรายและสมาชิกสภาเทศบาลตำบลสันทราย  ข้าพเจ้าขอเสนอญัตติการพิจารณามอบหมายสมาชิกสภาเทศบาลตำบล สันทราย จำนวน 2 คน เป็นคณะกรรมการบริหารกองทุนหลักประกันสุขภาพในระดับท้องถิ่นหรือพื้นที่เทศบาลตำบลสันทราย โดยมีหลักการและเหตุผล ดังนี้  **หลักการ**  เทศบาลตำบลสันทราย ขอให้สภาเทศบาลตำบลสันทราย พิจารณามอบหมายสมาชิกสภาเทศบาลตำบลสันทราย จำนวน 2 คน เป็นคณะกรรมการบริหารกองทุนหลักประกันสุขภาพในระดับท้องถิ่นหรือพื้นที่เทศบาลตำบล สันทราย  **เหตุผล**  ตามประกาศคณะกรรมการหลักประกันสุขภาพแห่งชาติ เรื่องหลักเกณฑ์เพื่อสนับสนุนให้องค์กรปกครองส่วนท้องถิ่นดำเนินงานและบริหารจัดการระบบหลักประกันสุขภาพในระดับท้องถิ่นหรือพื้นที่ พ.ศ. 2561  ข้อ 12 ให้คณะกรรมการกองทุนหลักประกันสุขภาพ ประกอบไปด้วย (3) สมาชิกสภาองค์กรปกครองส่วนท้องถิ่นที่สภาองค์กรปกครองส่วนท้องถิ่นมอบหมาย จำนวน 2 คน เป็นกรรมการ  ข้อ 13 ให้คณะกรรมการตามข้อ 12 (3) มีวาระอยู่ในตำแหน่ง คราวละ 4 ปี นับแต่วันที่ออกคำสั่งแต่งตั้ง ในกรณีที่คณะกรรมการพ้นจากตำแหน่งก่อนครบวาระให้ดำเนินการคัดเลือกคณะกรรมการประเภทเดียวกันแทน และผู้ที่ได้รับการคัดเลือกอยู่ในตำแหน่งเท่ากับวาระที่เหลือของคณะกรรมการซึ่งตนแทน ตามคำสั่งเทศบาลตำบลสันทราย ที่ 81/2564 ลงวันที่ 21 มิถุนายน 2564 เรื่อง แต่งตั้งคณะกรรมการกองทุนหลักประกันสุขภาพในระดับท้องถิ่นหรือพื้นที่ เทศบาลตำบลสันทราย ได้แต่งตั้งสมาชิกสภาเทศบาลตำบลสันทรายที่สภาเทศบาลตำบลสันทรายมอบหมาย จำนวน 2 คน ได้แก่ นางวิไล ชาวไชย และนางอรพรรณ ปันปูนทราย เป็นคณะกรรมการทดแทนตำแหน่งที่ว่าง จึงมีผลให้สมาชิกสภาเทศบาลตำบลสันทรายทั้ง 2 คน ครบวาระการดำรงตำแหน่งในวันที่ 22 มกราคม 2566  จึงเรียนมาเพื่อโปรดนำเสนอต่อที่ประชุมสภาเทศบาลตำบลสันทราย เพื่อพิจารณาต่อไป |
| นายนัณฐกริช นวนพนัสประธานสภาเทศบาลฯ | - ที่ประชุมท่านใดต้องการสอบถาม หรืออภิปราย ขอเรียนเชิญ... |
| นางจีรวรรณ อุดมครบ  เลขานุการสภาเทศบาลฯ | - ตามคำสั่งเทศบาลตำบลสันทราย ที่ 81/2564 ลงวันที่ 21 มิถุนายน 2564 เรื่อง แต่งตั้งคณะกรรมการกองทุนหลักประกันสุขภาพในระดับท้องถิ่นหรือพื้นที่เทศบาลตำบลสันทราย ได้แต่งตั้งสมาชิกสภาเทศบาลตำบลสันทรายที่สภาเทศบาลตำบลสันทรายมอบหมาย จำนวน 2 คน ได้แก่ นางวิไล ชาวไชย และ นางอรพรรณ ปันปูนทราย เป็นคณะกรรมการทดแทนตำแหน่งที่ว่าง จึงมีผลให้สมาชิกสภาเทศบาลตำบลสันทรายทั้ง 2 ท่าน ครบวาระการดำรงตำแหน่งในวันที่ 22 มกราคม 2566 ซึ่งการมอบหมายสมาชิกสภาเทศบาลตำบลสันทราย เป็นคณะกรรมการกองทุนหลักประกันสุขภาพในระดับท้องถิ่นหรือพื้นที่เทศบาลตำบลสันทราย กฎหมายไม่ได้กำหนดวิธีการในการมอบหมายเป็นการเฉพาะไว้ จึงขอใช้ระเบียบกระทรวงมหาดไทยว่าด้วยการประชุมสภาท้องถิ่น พ.ศ. 2547 และที่แก้ไขเพิ่มเติมถึง (ฉบับที่ 3) พ.ศ. 2565 ข้อ 8 โดยอนุโลมในการเลือกคณะกรรมการกองทุนหลักประกันสุขภาพฯ ซึ่งสมาชิกสภาท้องถิ่นแต่ละคนมีสิทธิที่จะเสนอสมาชิกสภาท้องถิ่นเพื่อเป็นคณะกรรมการกองทุนหลักประกันสุขภาพฯ โดยต้องมีสมาชิกสภาท้องถิ่นรับรองไม่น้อยกว่า 2 คน และสมาชิกสภาท้องถิ่นมีสิทธิรับรองได้เพียงครั้งเดียว ดังนั้น จึงขอให้ที่ประชุมสภาเทศบาลตำบลสันทรายพิจารณามอบหมายผู้สมควรเป็นคณะกรรมการกองทุนหลักประกันสุขภาพฯ  / คณะกรรมการ... |
| นายนัณฐกริช นวนพนัสประธานสภาเทศบาลฯ | - ตามที่เลขานุการสภาได้ชี้แจงวิธีการพิจารณามอบหมายสมาชิกสภาเทศบาลตำบลสันทราย เป็นคณะกรรมการกองทุนหลักประกันสุขภาพในระดับท้องถิ่นหรือพื้นที่เทศบาลตำบลสันทรายแล้ว ลำดับต่อไป จึงขอให้ที่ประชุมสภาเทศบาลตำบลสันทรายพิจารณามอบหมายผู้สมควรเป็นคณะกรรมการกองทุนหลักประกันสุขภาพฯ ขอเรียนเชิญครับ |
| นางวิไล ชาวไชย  สมาชิกสภาเทศบาลฯ | - ดิฉัน นางวิไล ชาวไชย ขอเสนอ นางกนกรัฐ เหล่าสามารถ สมาชิกสภาเทศบาลตำบลสันทราย เป็น คณะกรรมการกองทุนหลักประกันสุขภาพฯ คนที่ 1 |
| นายนัณฐกริช นวนพนัสประธานสภาเทศบาลฯ | - ขอผู้รับรองจำนวน 2 คน ครับ |
| นายเอนก มูลคำหล้า  สมาชิกสภาเทศบาลฯ | - กระผม นายเอนก มูลคำหล้า สมาชิกสภาเทศบาลตำบลสันทราย ขอรับรองครับ |
| นายจรัญ สันทะบุตร  สมาชิกสภาเทศบาลฯ | - กระผม นายจรัญ สันทะบุตร สมาชิกสภาเทศบาลตำบลสันทราย ขอรับรองครับ |
| นายนัณฐกริช นวนพนัสประธานสภาเทศบาลฯ | - สอบถามที่ประชุมท่านใด ต้องการเสนอชื่อเป็นคณะกรรมการกองทุนหลักประกันสุขภาพฯ คนที่ 1 เพิ่มเติมอีกหรือไม่… ถ้าไม่มี เป็นอันว่าได้มีการเสนอชื่อคณะกรรมการกองทุนหลักประกันสุขภาพฯ คนที่ 1 เพียงคนเดียว ให้ถือว่า **นางกนกรัฐ เหล่าสามารถ** ได้รับมอบหมายเป็นคณะกรรมการกองทุนหลักประกันสุขภาพฯ **คนที่ 1** |
|  | - ลำดับต่อไป เป็นการเลือกคณะกรรมการกองทุนหลักประกันสุขภาพฯ คนที่ 2 ขอเรียนเชิญ... |
| นายเฉลิม อรินต๊ะทราย  สมาชิกสภาเทศบาลฯ | - กระผม นายเฉลิม อรินต๊ะทราย ขอเสนอ นางอรพรรณ ปันปูนทราย สมาชิกสภาเทศบาลตำบลสันทราย เป็นคณะกรรมการกองทุนหลักประกันสุขภาพฯ คนที่ 2 |
| นายนัณฐกริช นวนพนัสประธานสภาเทศบาลฯ | - ขอผู้รับรองจำนวน 2 คน ครับ |
| นางกนกรัฐ เหล่าสามารถ  สมาชิกสภาเทศบาลฯ | - ดิฉัน นางกนกรัฐ เหล่าสามารถ สมาชิกสภาเทศบาลตำบลสันทราย  ขอรับรองค่ะ |
| นางศรีนวล จันทาพูน  สมาชิกสภาเทศบาลฯ | - ดิฉัน นางศรีนวล จันทาพูน สมาชิกสภาเทศบาลตำบลสันทราย ขอรับรองค่ะ  / นายนัณฐกริช... |
| นายนัณฐกริช นวนพนัสประธานสภาเทศบาลฯ | - สอบถามที่ประชุมท่านใด ต้องการเสนอชื่อเป็นคณะกรรมการกองทุนหลักประกันสุขภาพฯ คนที่ 2 เพิ่มเติมอีกหรือไม่… ถ้าไม่มี เป็นอันว่าได้มีการเสนอชื่อคณะกรรมการกองทุนหลักประกันสุขภาพฯ คนที่ 2 เพียงคนเดียว ให้ถือว่า **นางอรพรรณ ปันปูนทราย** ได้รับมอบหมายเป็นคณะกรรมการกองทุนหลักประกันสุขภาพฯ **คนที่ 2** |
|  | - เมื่อไม่มีการเสนอชื่อเพิ่มเติมแล้ว และไม่มีท่านใดเห็นเป็นอย่างอื่น เนื่องจากมีการเสนอชื่อครบพอดีตามจำนวน จึงถือว่าสมาชิกสภาเทศบาลตำบลสันทรายที่ได้รับการเสนอชื่อทั้งสองคนได้รับการมอบหมายเป็นคณะกรรมการกองทุนหลักประกันสุขภาพในระดับท้องถิ่นหรือพื้นที่เทศบาลตำบลสันทราย ดังนี้  1. นางกนกรัฐ เหล่าสามารถ  2. นางอรพรรณ ปันปูนทราย  ทั้งนี้ ได้ตรวจสอบว่ามีสมาชิกสภาเทศบาลตำบลสันทรายอยู่ในที่ประชุมครบองค์ประชุมแล้ว จึงขอมติที่ประชุมในการรับรอง โดยการยกมือขึ้นพ้นศีรษะ |
| **มติที่ประชุม** | **เห็นชอบ 12 เสียง ไม่เห็นชอบ - เสียง งดออกเสียง - เสียง** |
|  | **4.4 ญัตติขออนุมัติใช้เงินสะสมเพื่อดำเนินการตามอำนาจหน้าที่ในการบำบัดความเดือดร้อนของประชาชน จำนวน 2 โครงการ ดังต่อไปนี้**  **1. โครงการขุดลอกลำเหมือง หมู่ที่ 2 บ้านจอมจันทร์ จำนวน 44,000.- บาท**  **2. โครงการขุดลอกลำเหมือง หมู่ที่ 1 บ้านสันทราย จำนวน 26,000.- บาท** |
| นางจีรวรรณ อุดมครบ  เลขานุการสภาเทศบาลฯ | - ก่อนที่จะมีการพิจารณาในวาระนี้ ขออนุญาตแก้ไขชื่อโครงการ ในระเบียบวาระการประชุมที่ 4.4 ญัตติขออนุมัติใช้เงินสะสมเพื่อดำเนินการตามอำนาจหน้าที่ในการบำบัดความเดือดร้อนของประชาชน จำนวน 2 โครงการ  **จาก**  1. โครงการขุดลอกลำเหมือง หมู่ที่ 2 บ้านจอมจันทร์ จำนวน 44,000.- บาท  2. โครงการขุดลอกลำเหมือง หมู่ที่ 1 บ้านสันทราย จำนวน 26,000.- บาท  **แก้ไขเป็น**  1. โครงการขุดลอกลำเหมือง หมู่ที่ 7 บ้านดง จำนวน 9,600.- บาท  2. โครงการขุดลอกลำเหมือง หมู่ที่ 4 บ้านเด่น จำนวน 86,800.- บาท  **เนื่องจากพิมพ์ผิด** |
| ที่ประชุม | - รับทราบ |
| นายนัณฐกริช นวนพนัสประธานสภาเทศบาลฯ | - ด้วยนายกเทศมนตรีตำบลสันทราย ได้ยื่นญัตติขออนุมัติใช้เงินสะสมเพื่อดำเนินการตามอำนาจหน้าที่ในการบำบัดความเดือดร้อนของประชาชน จำนวน 2 โครงการ ดังต่อไปนี้  1. โครงการขุดลอกลำเหมือง หมู่ที่ 7 บ้านดง จำนวน 9,600.- บาท  2. โครงการขุดลอกลำเหมือง หมู่ที่ 4 บ้านเด่น จำนวน 86,680.-บาท  / รายละเอียด...  รายละเอียดตามเอกสารที่ได้แจกให้สมาชิกสภาเทศบาลทุกท่านแล้ว ขอให้นายกเทศมนตรีได้แถลงรายละเอียดให้สมาชิกสภาเทศบาลตำบลสันทราย ได้พิจารณาต่อไป ขอเรียนเชิญ... |
| นายธนพล เมืองคำ  นายกเทศมนตรีฯ | - เรียน ประธานสภาเทศบาลตำบลสันทราย  ข้าพเจ้า ขอเสนอญัตติขออนุมัติใช้เงินสะสม เพื่อดำเนินการตามอำนาจหน้าที่ ในการบำบัดความเดือดร้อนของประชาชน โดยมีหลักการและเหตุผลดังนี้  **หลักการ**  ขออนุมัติใช้เงินสะสม จำนวน 96,400.- บาท (เก้าหมื่นหกพันสี่ร้อยบาทถ้วน) เพื่อดำเนินการตามอำนาจหน้าที่ ในการบำบัดความเดือดร้อนของประชาชน ดังนี้  แผนงานการเกษตร งานสิ่งแวดล้อมและทรัพยากรธรรมชาติ งบลงทุน หมวดค่าที่ดินและสิ่งก่อสร้าง ประเภท ค่าปรับปรุงค่าที่ดินและสิ่งก่อสร้าง จำนวน 2 โครงการ ดังต่อไปนี้  1. โครงการขุดลอกลำเหมือง หมู่ที่ 7 บ้านดง จำนวน 9,600.- บาท  - เพื่อจ่ายเป็นค่าขุดลอกลำเหมือง หมู่ที่ 7 บ้านดง จำนวน 2 จุด จุดที่ 1 ขนาดความกว้าง 1.20 เมตร ยาว 475 เมตร ลึกเฉลี่ย 0.30 เมตร จุดที่ 2 ขนาดความกว้าง 0.80 เมตร ยาว 320 เมตร ลึกเฉลี่ย 0.30 เมตร หรือปริมาณงานดินขุด ทั้ง 2 จุด ไม่น้อยกว่า 239 ลบ.ม. (ตามแบบเทศบาลกำหนด)  - เป็นไปตามแผนพัฒนาท้องถิ่น (พ.ศ.2566 ถึง พ.ศ.2570) ของเทศบาลตำบลสันทราย อำเภอแม่จัน จังหวัดเชียงราย หน้าที่ 69 ลำดับที่ 4  2. โครงการขุดลอกลำเหมือง หมู่ที่ 4 บ้านเด่น จำนวน 86,800.- บาท  - เพื่อจ่ายเป็นค่าขุดลอกลำเหมือง หมู่ที่ 4 บ้านเด่น บริเวณหลังสำนักงานเทศบาลตำบลสันทราย ถึง บ้านจอมจันทร์ หมู่ที่ 2 จำนวน 2 จุด จุดที่ 1 ขนาดความกว้าง 3.00-4.00 เมตร ยาว 158 เมตร ลึกเฉลี่ย 0.50 เมตร จุดที่ 2 ขนาดความกว้าง 3.00-3.50 เมตร ยาว 1,425 เมตร ลึกเฉลี่ย 0.50 เมตร หรือปริมาณงานดินขุด ทั้ง2 จุด ไม่น้อยกว่า 521.40 ลบ.ม. (ตามแบบเทศบาลกำหนด)  - เป็นไปตามแผนพัฒนาท้องถิ่น (พ.ศ.2566 ถึง พ.ศ.2570) ของเทศบาลตำบลสันทราย อำเภอแม่จัน จังหวัดเชียงราย หน้าที่ 68 ลำดับที่ 3  **เหตุผล**  1. ตามหลักการ โครงการที่ 1 เทศบาลตำบลสันทรายได้รับการร้องเรียนจากนายเอนก มูลคำหล้า (สมาชิกสภาเทศบาลตำบลสันทราย) ว่าที่นาเกษตรกรติดกับลำเหมือง หมู่ที่ 7 บ้านดง บริเวณที่นาของนายบุญเลิศ อรินต๊ะทราย ว่าลำเหมืองตื้นเขิน ไม่ได้รับการขุดลอกเป็นเวลานาน ร้องขอให้เทศบาลตำบลสันทรายดำเนินการดำเนินการแก้ไข ตามหนังสือร้องเรียน ลงวันที่ 8 ธันวาคม พ.ศ. 2565  / จากการ...  จากการสำรวจของกองช่าง พบว่า ลำเหมืองที่ได้รับการร้องเรียน บริเวณที่นาของนายบุญเลิศ อรินต๊ะทราย มีสภาพตื้นเขิน เนื่องจากมีเศษสวะกีดขวางประกอบกับลำเหมืองไม่ได้รับการขุดลอกลำเหมืองเป็นเวลานาน ส่งผลให้ฤดูน้ำหลากน้ำเอ่อล้นท่วมที่นาของเกษตรกร เห็นควรดำเนินการขุดลอกลำเหมืองสายดังกล่าว ระยะทางประมาณ 475.00 เมตร  2. ตามหลักการ โครงการที่ 2 เทศบาลตำบลสันทราย ได้รับการร้องเรียนจากผู้ใหญ่บ้าน บ้านจอมจันทร์ หมู่ที่ 2 บริเวณหลังสำนักงานเทศบาลตำบล สันทราย ถึง บ้านจอมจันทร์ หมู่ที่ 2 ว่ามีลำเหมืองตื้นเขิน ไม่ได้รับการขุดลอกเป็นเวลานาน ร้องขอให้เทศบาลตำบลสันทราย ดำเนินการแก้ไข ตามบันทึกการประชุมหมู่บ้าน หมู่ที่ 2 บ้านจอมจันทร์ ประจำเดือนธันวาคม พ.ศ. 2565  จากการสำรวจของกองช่าง พบว่า ลำเหมืองบริเวณหลังสำนักงานเทศบาลตำบลสันทราย ถึง บ้านจอมจันทร์ หมู่ที่ 2 มีสภาพตื้นเขิน เนื่องจากมีเศษดินเศษสวะกีดขวางทางน้ำ ทำให้น้ำไหลไม่สะดวก เกิดการท่วมขังในบริเวณใกล้เคียง เห็นควรดำเนินการขุดลอกลำเหมืองสายดังกล่าว จำนวน 2 จุด ระยะทางประมาณ 1,583.00 เมตร  ดังนั้น เพื่อเป็นการแก้ไขปัญหาความเดือดร้อนของประชาชนในพื้นที่โดยเร่งด่วน ประกอบกับ เทศบาลตำบลสันทรายไม่ได้ตั้งงบประมาณเพื่อการนี้ไว้ และไม่อาจรอจัดทำเป็นงบประมาณรายจ่ายประจำปีต่อไปได้ จึงมีความจำเป็นในการดำเนินโครงการดังกล่าว โดยใช้จ่ายเงินสะสม  ทั้งนี้ เป็นไปตามระเบียบกระทรวงมหาดไทยว่าด้วยการรับเงิน การเบิกจ่ายเงิน การเก็บรักษาเงิน และการตรวจเงินขององค์กรปกครองส่วนท้องถิ่น พ.ศ.2547 และแก้ไขเพิ่มเติมถึง (ฉบับที่ 4) พ.ศ. 2561 ข้อ 89  ขอได้โปรดนำเสนอต่อที่ประชุมสภาเทศบาลตำบลสันทราย เพื่อพิจารณาต่อไป |
| นางจีรวรรณ อุดมครบ  เลขานุการสภาเทศบาลฯ | - ขอชี้แจงระเบียบกฎหมายที่เกี่ยวข้อง ดังนี้  ระเบียบกระทรวงมหาดไทยว่าด้วยการรับเงิน การเบิกจ่ายเงิน การเก็บรักษาเงิน และการตรวจเงินขององค์กรปกครองส่วนท้องถิ่น พ.ศ. 2547 และแก้ไขเพิ่มเติมถึง (ฉบับที่ 4) พ.ศ. 2561 ข้อ 89 องค์กรปกครองส่วนท้องถิ่นอาจใช้จ่ายเงินสะสมได้ โดยได้รับอนุมัติจากสภาท้องถิ่น ภายใต้เงื่อนไข ดังต่อไปนี้  (๑) ให้กระทำได้เฉพาะกิจการซึ่งอยู่ในอำนาจหน้าที่ขององค์กรปกครองส่วนท้องถิ่นซึ่งเกี่ยวกับ ด้านการบริการชุมชนและสังคม หรือกิจการที่เป็นการเพิ่มพูนรายได้ขององค์กรปกครองส่วนท้องถิ่น หรือกิจการที่จัดทำเพื่อบำบัดความเดือดร้อนของประชาชน ทั้งนี้ ต้องเป็นไปตามแผนพัฒนาขององค์กรปกครองส่วนท้องถิ่นหรือตามที่กฎหมายกำหนด  (๒) ได้ส่งเงินสมทบกองทุนส่งเสริมกิจการขององค์กรปกครองส่วนท้องถิ่นแต่ละประเภทตามระเบียบ  (3) ให้กันเงินสะสมสำรองจ่ายเป็นค่าใช้จ่ายด้านบุคลากรไม่น้อยกว่าสามเดือนและกันไว้อีกร้อยละสิบของงบประมาณรายจ่ายประจำปีนั้น เพื่อเป็นค่าใช้จ่ายในการบริหารงานและกรณีที่มีสาธารณภัยเกิดขึ้น  / (4) เมื่อได้รับ...  (4) เมื่อได้รับอนุมัติให้ใช้จ่ายเงินสะสมแล้ว องค์กรปกครองส่วนท้องถิ่นต้องดำเนินการก่อหนี้ผูกพันให้เสร็จสิ้นภายในระยะเวลาไม่เกินหนึ่งปีถัดไป หากไม่ดำเนินการภายในระยะเวลาที่กำหนดให้การใช้จ่ายเงินสะสมนั้นเป็นอันพับไป  ทั้งนี้ ให้องค์กรปกครองส่วนท้องถิ่นใช้จ่ายเงินสะสม โดยคำนึงถึงฐานะการเงินการคลังขององค์กรปกครองส่วนท้องถิ่นและเสถียรภาพในระยะยาว  ในการนี้ กองคลังได้จัดทำรายงานพิสูจน์ยอดเงินสะสมที่สามารถนำไปใช้ได้ตามงบแสดงฐานะการเงิน (ระหว่างปี) ของเทศบาลตำบลสนทราย ข้อมูล ณ วันที่ 14 ธันวาคม 2565 ตามที่ได้แจกจ่ายให้ทุกท่านแล้ว รายละเอียดดังนี้  - เงินสะสมตามบัญชีเงินฝากธนาคารที่นำไปใช้ได้ ณ วันที่ 30 กันยายน 2565 จำนวน 27,766,529.94 บาท  - หัก สำรองตามระเบียบฯ จำนวน 6,670,754.30 บาท  - คงเหลือเงินสะสมตามบัญชีเงินฝากธนาคารที่นำไปใช้ได้หลักหักสำรองตามระเบียบ จำนวน 21,095,775.64 บาท  - หักเงินสะสมที่ได้รับอนุมัติแล้วในปีปัจจุบัน จำนวน - บาท  - บวก เงินสะสมที่เหลือจากการอนุมัติหลังจากก่อหนี้ผูกพันแล้ว รับคืนเงินรายจ่ายข้ามปีงบประมาณตกเป็นเงินสะสม จำนวน 2,768.00 บาท  คงเหลือเงินสะสมตามบัญชีเงินฝากที่นำไปใช้ได้  จำนวน 21,098,543.64 บาท  จึงเรียนมาเพื่อเป็นข้อมูลประกอบการพิจารณาต่อไป |
| นายพฤหัส แก้วหล้า  ผู้อำนวยกองช่าง | - ขอแก้ไขปริมาณงานดินขุดของโครงการขุดลอกลำเหมือง หมู่ที่ 4  บ้านเด่น จาก 521.40 ลบ.ม. เป็น **2,146.81 ลบ.ม.** เนื่องจากพิมพ์ผิด |
| ที่ประชุม | - รับทราบ |
| นายนัณฐกริช นวนพนัสประธานสภาเทศบาลฯ | - ที่ประชุมท่านใดต้องการสอบถาม หรืออภิปราย ขอเรียนเชิญ... |
| ที่ประชุม | - ไม่มี |
| นายนัณฐกริช นวนพนัสประธานสภาเทศบาลฯ | - เมื่อไม่มีท่านใด ประสงค์จะอภิปรายหรือซักถามเพิ่มเติมแล้ว และไม่มีท่านใดเห็นเป็นอย่างอื่น ทั้งนี้ ได้ตรวจสอบว่ามีสมาชิกสภาเทศบาลตำบลสันทรายอยู่ในที่ประชุมครบองค์ประชุมแล้ว จึงขอมติที่ประชุมพิจารณาว่า จะอนุมัติให้ใช้เงินสะสม เพื่อดำเนินการตามอำนาจหน้าที่ในการบำบัดความเดือดร้อนของประชาชน ตามที่นายกเทศมนตรีฯ ได้เสนอหรือไม่ โดยการยกมือขึ้นพ้นศีรษะ และขอให้ลงมติแยกเป็นรายโครงการ ดังนี้  1. โครงการขุดลอกลำเหมือง หมู่ที่ 7 บ้านดง จำนวน 2 จุด จุดที่ 1 ขนาดความกว้าง 1.20 เมตร ยาว 475 เมตร ลึกเฉลี่ย 0.30 เมตร จุดที่ 2 ขนาดความกว้าง 0.80 เมตร ยาว 320 เมตร ลึกเฉลี่ย 0.30 เมตร หรือปริมาณงานดินขุด ทั้ง2 จุด ไม่น้อยกว่า 239 ลบ.ม. (ตามแบบเทศบาลกำหนด) จำนวน 9,600.- บาท ขอมติโดยการยกมือขึ้นพ้นศีรษะครับ |
| **มติที่ประชุม** | **เห็นชอบ 12 เสียง ไม่เห็นชอบ - เสียง งดออกเสียง - เสียง**  / นายนัณฐกริช... |
| นายนัณฐกริช นวนพนัสประธานสภาเทศบาลฯ | 2. โครงการขุดลอกลำเหมือง หมู่ที่ 4 บ้านเด่น บริเวณหลังสำนักงานเทศบาลตำบลสันทราย ถึง บ้านจอมจันทร์ หมู่ที่ 2 จำนวน 2 จุด จุดที่ 1 ขนาดความกว้าง 3.00-4.00 เมตร ยาว 158 เมตร ลึกเฉลี่ย 0.50 เมตร จุดที่ 2 ขนาดความกว้าง 3.00-3.50 เมตร ยาว 1,425 เมตร ลึกเฉลี่ย 0.50 เมตร  หรือปริมาณงานดินขุด ทั้ง 2 จุด ไม่น้อยกว่า 2,146.81 ลบ.ม. (ตามแบบเทศบาลกำหนด) จำนวน 86,800.- บาท ขอมติโดยการยกมือขึ้นพ้นศีรษะครับ |
| **มติที่ประชุม** | **เห็นชอบ 12 เสียง ไม่เห็นชอบ - เสียง งดออกเสียง - เสียง** |
| **ระเบียบวาระที่ 5** | **เรื่องอื่น ๆ** |
| นายนัณฐกริช นวนพนัสประธานสภาเทศบาลฯ | - ท่านใดจะมีเรื่องที่จะนำแจ้งต่อที่ประชุมในวาระนี้ ขอเชิญครับ |
| นายธนพล เมืองคำ  นายกเทศมนตรีฯ | - เรียน ประธานสภาและสมาชิกสภาเทศบาลตำบลสันทราย ทุกท่าน กระผมมีเรื่องที่จะต้องแจ้งต่อที่ประชุม ดังนี้  1. ขอแจ้งการประกาศใช้แผนพัฒนาท้องถิ่น (พ.ศ. 2566 – 2570) แก้ไข ครั้งที่ 1/2565 ของเทศบาลตำบลสันทราย ดังนี้  ด้วยระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 แก้ไขเพิ่มเติมถึง (ฉบับที่ 3) พ.ศ. 2561  ข้อ 21 กำหนดว่า การแก้ไขแผนพัฒนาท้องถิ่นเป็นอำนาจของผู้บริหารท้องถิ่น  เมื่อผู้บริหารท้องถิ่นได้เห็นชอบแผนพัฒนาท้องถิ่นที่แก้ไขแล้ว ให้ปิดประกาศให้ประชาชนทราบโดยเปิดเผยไม่น้อยกว่าสามสิบวันนับแต่วันที่ผู้บริหารท้องถิ่นเห็นชอบ พร้อมทั้งแจ้งสภาท้องถิ่น อำเภอ และจังหวัดทราบด้วย  ในการนี้ เทศบาลตำบลสันทราย ได้จัดทำและประกาศใช้แผนพัฒนาท้องถิ่น (พ.ศ. 2566 - 2570) แก้ไข ครั้งที่ 1/2565 ตามระเบียบกระทรวง มหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 และที่แก้ไขเพิ่มเติมถึง (ฉบับที่ 3) พ.ศ. 2561 ข้อ 21 ประกอบกับ หนังสือกระทรวงมหาดไทย ด่วนที่สุด ที่ มท 0810.3/ว 3867 ลงวันที่ 6 กรกฎาคม 2564 เรื่อง แนวทางการดำเนินการตามแผนพัฒนาท้องถิ่นขององค์กรปกครองส่วนท้องถิ่น รายละเอียดปรากฏตามหนังสือที่ได้แจกจ่ายให้ทุกท่านแล้ว หรือสามารถเข้าดูได้ในเว็บไซต์เทศบาลตำบลสันทราย [www.snnsaimaechan](http://www.snnsaimaechan).  go.th หัวข้อ “แผนพัฒนาท้องถิ่น”  จึงเรียนมาเพื่อโปรดทราบ  2. ตามที่เทศบาลตำบลสันทราย ได้ยื่นคำร้องต่อสำนักงานเจ้าท่าภูมิภาคสาขาเชียงราย เพื่อขออนุญาตปลูกสร้างสิ่งล่วงลำน้ำ ประเภท ฝายน้ำล้น บริเวณลำน้ำจัน หมู่ที่ 1 บ้านสันทราย นั้น ในการนี้ สำนักงานเจ้าท่าภูมิภาคสาขาเชียงราย ได้พิจารณาอนุญาตให้ปลูกสร้างสิ่งล่วงลำน้ำโครงการดังกล่าวแล้ว โดยในการก่อสร้าง ให้เทศบาลกำกับดูแลการก่อสร้างให้เป็นไปตามรูปแบบที่เสนอไว้ และปฏิบัติตามเงื่อนไขด้านสิ่งแวดล้อมด้วย  / 3. อำเภอ...  3. อำเภอแม่จันกำหนดจัดงานของดีอำเภอแม่จัน ครั้งที่ 8 ประจำปีงบประมาณ พ.ศ. 2566 ในระหว่างวันที่ 11 – 13 มกราคม 2566 ณ ศูนย์การเรียนรู้โคกหนองนาพัฒนาชุมชน บ้านสันธาตุ หมู่ที่ 9 ตำบลแม่คำ ซึ่งจะมีการจัดกิจกรรมที่หลากหลาย และได้มอบหมายให้ อปท. จัดกิจกรรมเข้าร่วม ดังนี้  1) การประกวดซุ้มนิทรรศการของดีบ้านฉัน อปท. ละ 1 ซุ้ม โดยให้มีการจัดแสดงผลิตภัณฑ์ชุมชนของหรือดีประจำตำบลทุกวัน และจะมีการตัดสินการประกวดในวันสุดท้ายของงาน  2) การประกวดธิดาแม่จัน อปท. ละ 1 คน อายุระหว่าง 18 – 30 ปี โดยมีชื่อหรือภูมิลำเนาในเขตอำเภอแม่จัน  3) รำวงย้อนยุค อปท.ละ 1 ทีม แต่ละทีมมีจำนวนผู้เข้าประกวดไม่น้อยกว่า 10 คน เพลงที่ใช้ในการแข่งขัน จำนวน 2 เพลง เพลงบังคับ 1 เพลง (เพลงรำวงมหาดไทย) และเพลงอิสระ 1 เพลง  4. การจัดงานพ่อขุนเม็งรายมหาราช กำหนดในระหว่างวันที่ 26 มกราคม - 5 กุมภาพันธ์ 2566 ซึ่งรายละเอียดในการจัดงานจะแจ้งให้ทราบอีกครั้งหนึ่ง  5. ในวันที่ 27 ธันวาคม 2565 โรงเรียนข่วงผญ๋าผู้สูงอายุจะมีการจัดกิจกรรมนันทนาการและมีการแลกของขวัญส่งท้ายปีเก่าต้อนรับปีใหม่ ณ อาคารอเนกประสงค์เทศบาลฯ โดยของขวัญที่แลกต้องมีมูลค่าตั้งแต่ 100 บาทขึ้นไป และจะมีการจับสลากรางวัลพิเศษเพื่อเป็นขวัญและกำลังใจแก่นักเรียนข่วงผญ๋า ดังนั้น จึงขอความอนุเคราะห์ขอรับการสนับสนุนของรางวัลพิเศษจากคณะผู้บริหาร สมาชิกสภาทุกท่าน โดยสามารถแจ้งความประสงค์ได้ที่สำนักปลัดเทศบาล |
| นายอนุวัตร มะโนคำ  สมาชิกสภาเทศบาลฯ | - การก่อสร้างฝายน้ำล้น หมู่ที่ 1 บ้านสันทราย หากเป็นไปได้ขอให้ดำเนินการก่อนช่วงสงกรานต์ และฝายห้างต่ำ ได้ดำเนินการซ่อมแซมแล้วหรือไม่ |
| นายธนพล เมืองคำ  นายกเทศมนตรีฯ | - การซ่อมแซมฝ่ายห้างต่ำ เทศบาลมีการได้ประกาศเชิญชวนแล้ว แต่ปรากฏว่าไม่มีผู้รับจ้างรายใดประสงค์ที่จะดำเนินการ เนื่องจากห้วงระยะที่ผ่านมาราคาวัสดุก่อสร้างได้เพิ่มสูงขึ้นโดยเฉพาะเหล็ก อย่างไรก็ตามจะให้ทางกองช่างประมาณราคาให้เป็นปัจจุบันและจะได้หาผู้รับจ้างต่อไป |
| นายเอนก มูลคำหล้า  สมาชิกสภาเทศบาลฯ | - หากจะดำเนินการขุดลอกลำเหมืองเมื่อใด ขอให้แจ้งเกษตรกรทราบด้วย |
| นายธนพล เมืองคำ  นายกเทศมนตรีฯ | - เนื่องจากการดำเนินการต้องเป็นไปตามขั้นตอน และระยะเวลาในการจัดซื้อจัดจ้าง ตั้งแต่การกำหนดราคากลาง จนถึงหาผู้รับจ้าง ทั้งนี้จะเร่งดำเนินการให้แล้วเสร็จทันก่อนสิ้นปีนี้ |
| นายนัณฐกริช นวนพนัสประธานสภาเทศบาลฯ | - สอบถามฝายบ้านโพธนาราม การปรับปรุงไหล่ทางผิวถนนแอสฟัลท์ ติกคอนกรีต บ้านโพธนาราม และการติดตั้งเสียงตามสาย บ้านโพธนาราม จะดำเนินการเมื่อใด |
| นายธนพล เมืองคำ  นายกเทศมนตรีฯ | - ฝายบ้านโพธนาราม ต้องเข้าไปดูปริมาณน้ำก่อนว่าสามารถที่จะดำเนินการได้หรือไม่  / - โครงการ...  - โครงการปรับปรุงไหล่ทางผิวถนนคอนกรีตฯ ได้ผู้รับจ้างแล้ว โดยวิธีคัดเลือก ซึ่งจะให้ผู้รับจ้างเข้าดำเนินการหลังปีใหม่ เพื่อไม่ให้กีดขวางทางจราจร  - เสียงตามสาย หมู่ที่ 8 ซึ่งเป็นงบปี พ.ศ. 2565 และได้กันเงินไว้แล้ว ได้แจ้งเร่งรัดให้กองช่างดำเนินการแล้ว |
| นางวิไล ชาวไชย  สมาชิกสภาเทศบาลฯ | - ถนนข้างบ้านนางใบ หมู่ที่ 7 ได้เกิดการชำรุด ขอให้เทศบาลฯ ซ่อมแซมด้วย |
| นายธนพล เมืองคำ  นายกเทศมนตรีฯ | - จะให้กองช่างไปตรวจสอบ และพิจารณาดำเนินการต่อไป |
| นายนัณฐกริช นวนพนัสประธานสภาเทศบาลฯ | - ที่ประชุมท่านใด มีเรื่องที่จะนำแจ้งต่อที่ประชุมอีกหรือไม่...  - ถ้าไม่มีท่านใดมีเรื่องที่จะนำแจ้งต่อที่ประชุมแล้ว กระผมขอปิดการประชุมสภาเทศบาลตำบลสันทราย สมัยสามัญ สมัยที่ 4 ครั้งที่ 1 ประจำปี พ.ศ. ๒๕65 ณ บัดนี้ |

**เลิกประชุม เวลา 11.30 น.**

(ลงชื่อ) ชาญชัย กันทากาศ ผู้บันทึกรายงานการประชุม

(นายชาญชัย กันทากาศ)

ผู้ช่วยเลขานุการสภาเทศบาลตำบลสันทราย

(ลงชื่อ) ทิชากร อรินต๊ะทราย ผู้ตรวจทานรายงานการประชุม

(นางสาวทิชากร อรินต๊ะทราย)

ผู้ช่วยเลขานุการสภาเทศบาลตำบลสันทราย

(ลงชื่อ) จีรวรรณ อุดมครบ ผู้ตรวจรายงานการประชุม

(นางจีรวรรณ อุดมครบ)

เลขานุการสภาเทศบาลตำบลสันทราย

คณะกรรมการตรวจรายงานการประชุมได้ตรวจสอบแล้ว

เมื่อวันที่ 13 มกราคม 2565

(ลงชื่อ) เฉลิม อรินต๊ะทราย (ลงชื่อ) อนุวัตร มะโนคำ (ลงชื่อ) ศรีนวล จันทาพูน

(นายเฉลิม อรินต๊ะทราย) (นายอนุวัตร มะโนคำ) (นางศรีนวล จันทาพูน)

ประธานกรรมการฯ กรรมการฯ กรรมการฯ

(ลงชื่อ) ลัดดา ปรารมภ์ (ลงชื่อ) กนกรัฐ เหล่าสามารถ

(นางลัดดา ปรารมภ์) (นางกนกรัฐ เหล่าสามารถ)

กรรมการฯ กรรมการและเลขานุการฯ

สภาเทศบาลได้รับรองรายงานการประชุมครั้งนี้แล้ว

ในการประชุมสภาเทศบาลตำบลสันทราย สมัยสามัญ สมัยแรก ครั้งที่ 1 ประจำปี พ.ศ. 2566

เมื่อวันที่ 1 มีนาคม 2566

(ลงชื่อ) นัณฐกริช นวนพนัส

(นายนัณฐกริช นวนพนัส)

ประธานสภาเทศบาลตำบลสันทราย